stanford-oval/wikipedia huggingface dataset:
אולף מציג
הפקה

במהלך הפקת סרט הקולנוע בהנפשה ממוחשבת "לשבור את הקרח 2", אולפני ההנפשה של וולט דיסני היו זקוקים לסצנה משעשעת ואינפורמטיבית כאחד, שתשבור את הטון הקשה מדי פעם של הנרטיב ותציג רגע של אבסורד מוחלט. הם החליטו להשתמש בדמותו של איש השלג אולף, ויצרו סצנה בה הוא מציג בהומור את אירועי הסרט הקודם, "לשבור את הקרח". הסצנה הפכה לפופולרית, ולכן הוחלט להפיק את סדרה זו, בה אולף מציג בהומור סרטים נוספים של חברת וולט דיסני.
בספטמבר 2021 נודע שהסדרה תעלה לשירות הסטרימינג דיסני+ ב-12 בנובמבר, כחלק מציון יום דיסני+. טריילר הסדרה יצא ב-14 באוקטובר 2021, כשהוא כונה "לשבור את הקרח פוגש Drunk History" על ידי קורי צ'יצ'יזולה מאתר "CinemaBlend". ב-16 ביוני 2022 הסדרה הושקה בישראל בדיבוב עברי, כאחד מתכני הבכורה של דיסני+ שהגיע לארץ.
קבלה > ביקורות

ג'ואל קלר מאתר "Decider" ציין שהסדרה מצחיקה ומשעשעת על פני ההומור שלה, והצהיר שהיא תצפית מרעננת על כמה מהנכסים האינטלקטואלים של דיסני. כמו כן הוא שיבח את ג'וש גד ופרנק ולקר על דיבובם בסדרה. דרו טיילור מאתר "TheWrap" כינה את הסדרה כ"חגיגה מפתיעה של ההיסטוריה של דיסני" וכ"פריצת דרך בכך שהיא מעידה בבירור על כמה היבטים של קלאסיקות דיסני אהובות, אבל בצורה מכבדת, שאפתנית ואמנותית". בנוסף הוא שיבח את דיבובו של גד ואת ההומור של אולף.
שיין רדינג מאתר "Screen Rant" שיבח את דיבובו של ג'וש גד ואת ההומור של הסדרה, וכתב "הסדרה היא שימוש נהדר ביכולות הקומיות של אולף כשהוא נוקט ומצביע על הבעיות עם כמה מהסיפורים המפורסמים ביותר של דיסני. כשהוא מדגיש את הכאב של מותו של מופסה בגרסה שלו למלך האריות או שר "Part of Your World" בתור אריאל בשחזור של בת הים הקטנה, אולף מביא לחיים כמה סיפורי דיסני נהדרים בצורה שרק הוא יכול". באתר "Common Sense Media" הסדרה דורגה ב-4 מתוך 5 כוכבים על ידי דיונדרה בראון, אשר שיבחה את ההומור שלה, תוך מחמאה לתיאור ערכים שונים, כגון סקרנות, התמדה ועבודת צוות, המתוארים דרך הדמויות.
קבלה > מועמדויות

| שנה | פרס | קטגוריה | מועמד | תוצאה | מקור |
| --- | --- | --- | --- | --- | --- |
| 2022 | Hollywood Creative Alliance | סדרת ההנפשה הקצרה הטובה ביותר | — | מועמדות |  |
| 2022 | פרסי אמי לתוכניות לילדים ולמשפחה | העריכה הטובה ביותר בתוכנית הנפשה | ג'ף דראהיים | מועמדות |  |
הערות שוליים

↑  שאנון טאטל, Exclusive Amazon Disney+ Olaf Presents Funko Pop! Figures Now Available For Preorder, באתר Pirates & Princesses‏, 15 בנובמבר 2021
1 2 3 4 5  דרו טיילור, ‘Olaf Presents’ Review: Disney+ Series Is a Surprising Celebration of Disney Animation’s Storied History, באתר TheWrap‏, 9 בנובמבר 2021
↑  ג'נה אנדרסון, New Frozen Shorts Olaf Presents Will Retell Classic Disney Movies, באתר ComicBook‏, 21 בספטמבר 2021
↑  קורי צ'יצ'יזולה, Disney+'s Olaf Presents Trailer Is Basically Frozen Meets Drunk History, באתר CinemaBlend‏, 14 באוקטובר 2021
1 2  ג'ואל קלר, Stream It Or Skip It: ‘Olaf Presents’ On Disney+, Where The ‘Frozen’ Snowman Does 90-Second Performances Of Other Disney Hits, באתר Decider‏, 12 בנובמבר 2021
1 2  שיין רדינג, The Best Disney Tales In Olaf Presents, באתר Screen Rant‏, 16 בנובמבר 2021
↑  דיונדרה בראון, אולף מציג, באתר Common Sense Media
↑  מיכאל שניידר, ‘Severance,’ ‘Ted Lasso’ Lead Streaming Nominees for 2nd Annual HCA TV Awards, באתר וראייטי, 7 ביולי 2022
↑  2022 CAFE Nominees (ALL) - The Emmys, באתר פרס אמי
| לשבור את הקרח |
| --- | --- | --- |
| סרטים ראשיים | לשבור את הקרח • לשבור את הקרח 2 • לשבור את הקרח 3 |  |
| סרטים נוספים | קדחת הקרח • ההרפתקה של אולף • היה היה איש שלג • אולף מציג |  |
| דמויות | אנה • אלזה • קריסטוף • אולף |  |
| מוזיקה | Let It Go • Do You Want to Build a Snowman?‎ • For the First Time in Forever • In Summer • Love Is an Open Door • Reindeer(s) Are Better Than People • Fixer Upper |  |
| צוות | הפקה: פיטר דל וצ'ו בימוי: ג'ניפר לי • כריס באק שחקנים: קריסטן בל • אידינה מנזל • ג'ונתן גרוף • ג'וש גד |  |
| נושאים קשורים | מלכת השלג • לשבור את הקרח (מחזמר) |  |
צוות תרנגול

| --- | --- |

כרזת הסדרה בעברית
 מבוסס על:  "The Chicken Squad" מאת דורין קרונין
 סוגה:  הנפשה ממוחשבת, ילדים, קומדיה, הרפתקאות
 יוצרים:  טום רוג'רס
 מדבבים:  ראו כאן
 מדבבים בעברית:  ראו כאן
 ארץ מקור:  ארצות הברית ארצות הברית
 שפות:  אנגלית (הסדרה דובבה לשפות נוספות, ביניהן עברית)
 מספר עונות:  1
 מספר פרקים:  29
 הפקה
 מפיק:  רייצ'ל רודרמן, פיטר אנדרסון
 מפיקים בפועל:  טום רוג'רס, ריצ'רד מרליס, כרמן איטליה
 חברת הפקה:  Wild Canary Animation
 מוזיקה:  גרגורי ג'יימס ג׳נקינס
 אורך פרק:  כ-22 דקות
 שידור
 רשת שידור:  דיסני ג'וניור
 רשת שידור בישראל:  דיסני ג'וניור ישראל
 תקופת שידור מקורית:  14 במאי 2021 – 22 באפריל 2022
 תקופת שידור בישראל:  22 במאי 2022 – 10 במאי 2023
 קישורים חיצוניים
 אתר רשמי
 דף התוכנית ב-IMDb
צוות תרנגול (באנגלית: The Chicken Squad) היא סדרת טלוויזיה אמריקאית בהנפשה ממוחשבת לילדים, מסוגת קומדיה והרפתקאות, אשר מבוססת על סדרת ספרים בעלת אותו שם מאת דורין קרונין. הסדרה נוצרה על ידי טום רוג'רס והופקה על ידי Wild Canary Animation.
הסדרה שודרה במקור בארצות הברית בערוץ דיסני ג'וניור החל מ-14 במאי 2021 עד 22 באפריל 2022. בישראל הסדרה שודרה בערוץ דיסני ג'וניור בדיבוב לעברית החל מ-22 במאי 2022, כאשר היא הסתיימה ב-10 במאי 2023. לסדרה הופקה עונה אחת הכוללת 29 פרקים באורך 22 דקות, כאשר כל פרק מחולק לשני פרקים משניים באורך 11 דקות.
שיר הפתיחה בוצע במקור על ידי רנה סנדס שכיכבה בתוכנית "Kids Incorporated".
עלילה

הסדרה עוקבת אחר קופ, אפרוח בו וסוויטי, שלישיית אחים תרנגולים צעירים, והמנטורית שלהם, הכלבה קפטן טולי, המשתמשים בעבודת צוות ובכישורי חשיבה ביקורתית כדי לפתור בעיות ולשמור על השקט בשכונה שלהם.
דמויות

קפטן טולי – כלבת חילוץ והצלה לשעבר בעלת עיניים בצבעים שונים (כחול משמאל וחום מימין), אשר משמשת כמנטורית של צוות תרנגול.
קופ – תרנגול הנמצא בצוות תרנגול, אשר מתמצא בטכנולוגיה.
סוויטי – תרנגולת הנמצאת בצוות תרנגול, אשר היא הכי חזקה בצוות.
אפרוח בו – תרנגול הנמצא בצוות תרנגול, אשר הוא הכי מהיר בצוות.
מדבבים

הדיבוב העברי בוים על ידי ענת ניב ורועי גבע, והופק על ידי ענבר שטגר עזרא באולפני דאבי דאב.
| שם הדמות | מדבב/ת באנגלית | מדבב/ת בעברית |
| --- | --- | --- |
| קופ | רמונה המילטון | אריאל לינדזן |
| סוויטי | גבריאלה גרייבס | מעיין עדן |
| אפרוח בו | מקסוול סימקינס | אדם זילברמן |
| קפטן טולי | איווט ניקול בראון | ענת ניב |
בנוסף דיבבו בדיבוב העברי יהלי עזרא, גילן שחף, אלונה אלכסנדר, יובל גרבש, זואי אלמוג, יהלי ווטסון, ערן מור, גלעד קלטר, גיא גולדברג, רונה בקרמן, עמית מטלון, איתמר אולייר, נעמי פוקס, שירלי לילו והדר שחף-מעיין.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 29 | 14 במאי 2021 | 22 באפריל 2022 | 22 במאי 2022 | 10 במאי 2023 |
הפקה

ב-23 באוקטובר 2019 פורסם שההפקה על הסדרה החלה, כאשר היא צפויה להיות משודרת בשנת 2020 בערוץ דיסני ג'וניור, דבר שלבסוף לא קרה והיא החלה את שידוריה בשנת 2021. עוד פורסם שידבבו בסדרה רמונה המילטון בתור קופ, מקסוול סימקינס בתור אפרוח בו, גבריאלה גרייבס בתור סוויטי ואיווט ניקול בראון בתור קפטן טולי. בנוסף פורסם שחברת ההפקה של הסדרה היא Wild Canary Animation, ושהמפיק בפועל שלה הוא טום רוג'רס, העורכת סיפורים שלה היא רייצ'ל רודרמן והמנהל האומנותי שלה הוא טוני טרוג'יו.
הערות שוליים

↑  שי שגב, חדש בטלוויזיה: יום ראשון, 22 במאי 2022, באתר ג'ירפה, 21 במאי 2022
↑  מרצדס מיליגן, ‘Chicken Squad’ Gets Clucky with Disney Junior Greenlight, באתר Animation Magazine‏, 23 באוקטובר 2019
לשבח את פיטי

| --- | --- |

כרזת הסדרה בעברית
 סוגה:  הנפשה, קומדיה
 יוצרים:  אנה דרזן
 מדבבים:  אנני מרפי ג'ון צ'ו קירסי קלמונס כריסטין ברנסקי איימי היל סטיבן רוט בריאן ג'ורדן אלוורז
 ארץ מקור:  ארצות הברית ארצות הברית
 שפות:  אנגלית
 מספר עונות:  1
 מספר פרקים:  10
 הפקה
 מפיק:  טוביאס קונאן טרוסט
 חברת הפקה:  ShadowMachine Gorgeous Horse The Monica Padrick Company Bandera Entertainment 20th Television Animation
 מוזיקה:  קת'רין בוסטיק
 אורך פרק:  כ-22 דקות
 שידור
 רשת שידור:  Freeform
 רשת שידור בישראל:  דיסני+
 תקופת שידור מקורית:  21 ביולי 2023 – 18 באוגוסט 2023
 תקופת שידור בישראל:  25 באוקטובר 2023
 קישורים חיצוניים
 אתר רשמי
 דף התוכנית ב-IMDb
לשבח את פיטי (באנגלית: Praise Petey) היא סדרת טלוויזיה קומית מונפשת אמריקאית המיועדת למבוגרים, אשר נוצרה על ידי אנה דרזן. הסדרה הופקה על ידי ShadowMachine‏, Gorgeous Horse‏, The Monica Padrick Company‏, Bandera Entertainment ו-20th Television Animation.
הסדרה עוקבת אחר פיטי, שלאחר שחייה בניו יורק נהרסים היא עוזבת לניו אוטופיה, עיירה קטנה שאביה המנוח הוריש לה. בעיירה פיטי מגלה שאביה ניהל כת בה האנשים מתנהגים בחוסר הגיון, ובתור היורשת והמנהיגה החדשה שלה היא מנסה לגרום לתושבים להפוך לנורמליים. המדבבים הראשיים של הסדרה כוללים את אנני מרפי, ג'ון צ'ו, קירסי קלמונס, כריסטין ברנסקי, איימי היל, סטיבן רוט ובריאן ג'ורדן אלוורז.
לסדרה הופקה עונה אחת הכוללת עשרה פרקים באורך 22 דקות, כאשר היא שודרה במקור בארצות הברית בערוץ Freeform החל מ-21 ביולי 2023 עד 18 באוגוסט של אותה שנה. בישראל כל פרקי הסדרה עלו לשירות הסטרימינג דיסני+ ב-25 באוקטובר 2023 כתוכן מקורי של Star.
אף על פי שקיבלה בעיקר ביקורות חיוביות מהמבקרים, ופרקה האחרון הסתיים בסוף פתוח, בנובמבר 2023 נודע שהסדרה בוטלה, דבר שמותיר אותה בקליף האנגר.
תקציר העלילה

פטרה "פיטי" סנט בארטס התגוררה בניו יורק, שם הייתה בעלת עבודה מצליחה, ארוס ובית מגורים. לאחר שחייה נהרסים ואמה מגלה לה שהיא ירשה עיירה קטנה מאביה שנפטר בשם ניו אוטופיה, פיטי מחליטה לעבור לשם. כשהיא מגיעה, מתגלה שאביה היה מנהיג כת ושתושבי העיירה עברו שטיפת מוח שבגללה הם מתנהלים בחוסר היגיון. במהלך הסדרה פיטי לומדת על המקום ותושביו ומנסה לגרום לתושבים להפוך לנורמליים.
האנשים העיקריים שעוטפים את פיטי בעיירה הם מיי מיי, היועצת הנוכחית של פיטי שהייתה בעבר היועצת של אביה, אליזה, מנהלת בר משקאות והחברה הכי טובה של פיטי, ובנדיט, מתנגד של הכת שחושק בפיטי. בפרק האחרון של הסדרה נודע שכתבת גילתה על החיים בעיירה ושהיא מתכוונת לחשוף אותם לציבור, דבר שיפגע בה. הסדרה בוטלה לאחר עונה אחת, ולכן עלילתה הסתיימה בקליף האנגר.
דמויות ומדבבים

פטרה "פיטי" סנט בארטס (אנני מרפי) – אישה ניו יורקית שירשה מאביה המנוח עיירה בה ניהל כת בשם ניו אוטופיה.
ווייט סנט בארטס (כריסטין ברנסקי) – אמה העשירה של פיטי שמתכחשת לעובדה שהיא ביתה.
אבא של פיטי (סטיבן רוט) – אביה המנוח של פיטי שהקים כת אותה הוריש לביתו. הוא השאיר לפיטי קלטות וידאו בהן הוא מדריך אותה כיצד לפעול.
בנדיט (ג'ון צ'ו) – בנה של מיי מיי ומתנגד לחיי הכת בניו אוטופיה. בעל חשק מיני כלפי פיטי.
מיי מיי (איימי היל) – אמא של בנדיט והיועצת של פיטי, אשר הייתה בעבר היוצאת של אביה.
אליזה (קירסי קלמונס) – לסבית. מנהלת בר משקאות בניו אוטופיה. חברתה הטובה של פיטי.
אמט (בריאן ג'ורדן אלוורז) – אחד מתושבי עיירת ניו אוטופיה.
פרקים

| מספר הפרק בסדרה | שם הפרק באנגלית | שם הפרק בעברית | תקופת שידור מקורית ארצות הברית | תקופת שידור בישראל ישראל |
| --- | --- | --- | --- | --- |
| 1 | !Taxi to the South | רכבת לדרום! | 21 ביולי 2023 | 25 באוקטובר 2023 |
| 2 | Unemployment Crisis | משבר אבטלה | 21 ביולי 2023 | 25 באוקטובר 2023 |
| 3 | We Need $30 | אנחנו צריכים 30 דולר | 28 ביולי 2023 | 25 באוקטובר 2023 |
| 4 | Father's Knee | ברך האב | 28 ביולי 2023 | 25 באוקטובר 2023 |
| 5 | Barn Wedding | חתונת אסם | 4 באוגוסט 2023 | 25 באוקטובר 2023 |
| 6 | Not-Sad Adult Birthday | יום הולדת מבוגר לא עצוב | 4 באוגוסט 2023 | 25 באוקטובר 2023 |
| 7 | The Tangible Secret | זליגות זולגות | 11 באוגוסט 2023 | 25 באוקטובר 2023 |
| 8 | Drippy Drips | הסוד המוחשי | 11 באוגוסט 2023 | 25 באוקטובר 2023 |
| 9 | Punishment Hole | בור הענישה | 18 באוגוסט 2023 | 25 באוקטובר 2023 |
| 10 | Comet Day | יום השביט | 18 באוגוסט 2023 | 25 באוקטובר 2023 |
הפקה

ב-9 בדצמבר 2021 הסדרה הוכרזה לראשונה, כאשר נודע שהיא נוצרה על ידי אנה דרזן ושהפקתה תחל בתחילת שנת 2022 על ידי ShadowMachine‏, Gorgeous Horse‏, The Monica Padrick Company‏, Bandera Entertainment ו-20th Television Animation. עוד פורסם שהיא תשודר במקור בערוץ Freeform, ושידבבו בה אנני מרפי, ג'ון צ'ו, קירסי קלמונס, כריסטין ברנסקי, איימי היל וסטיבן רוט.
ב-23 בדצמבר 2021 שיתפה דרזן שהיא תפסיק לקחת חלק בכתיבת המערכונים בתוכנית הטלוויזיה "סאטרדיי נייט לייב" על מנת להתמקד בסדרה זו. דרזן סיפרה שתנועת ראג'ניש הייתה השראה לכת שמופיעה בסדרה, ושהעוזרת של מנהיג התנועה, מא אננד שילה, הביאה השראה לדמותה של מיי מיי. על התנועה הופקה סדרה תיעודית בשם "ארץ פראית מאוד", אשר הביאה השראה לשם הראשוני של הסדרה - פראי, פראי פיטי. לדמותה של פיטי חיפשו מדבבת עם קול מרגש, שלבסוף נבחרה לתפקיד מרפי. לאחר שמרפי נבחרה לתפקיד, בחרו את צוות המדבבים לפי מי שהייתה לו אינטראקציה טובה איתה. מפני שהסדרה היא חדשה, לא הושקה הרבה תקציב בהנפשה שלה, כמו כן הפקתה נעשתה מרחוק. בסדרה ישנן כמה סצנות עירום, שלבקשת רשת השידור היו מכוסות.
באפריל 2023 נודע שהסדרה תחל את שידוריה ב-21 ביולי 2023. ביוני 2023 פורסמה תמונה ראשונה מתוך הסדרה, וב-6 ביולי פורסם הטריילר שלה. ב-18 באוגוסט 2023 שודר הפרק האחרון של הסדרה, אשר הסתיים בסוף פתוח. בישראל כל פרקי הסדרה עלו לשירות הסטרימינג דיסני+ ב-25 באוקטובר 2023 כתוכן מקורי של Star. דרזן שיתפה שהיא תשמח להפיק פרקים נוספים לסדרה, כאשר נודע בנובמבר 2023 שהיא בוטלה, דבר המותיר אותה בקליף האנגר.
ביקורות

ג'ודי ברמן הגדירה באתר "טיים" את הסדרה כ"ההפתעה הכי מענגת של הטלוויזיה בקיץ", כמו כן היא ציינה שלסדרה "יש פרספקטיבה נשית חסרת כבוד מרעננת". בסקירה של ג'נה שרר באתר "The A.V. Club" הוענק לסדרה דירוג B, וצוין שהיא מזכירה את קומדיית המצבים "שיט'ס קריק", שגם בה כיכבה מרפי. עוד צוין שהסדרה "גנרית בעיצובה", ושהיא "ללא ספק מקסימה".
דניאל קורלנד העניק לסדרה ציון 8.5 מתוך 10 באתר "Bubbleblabber", וציין שהיא קומדיה "אבסורדית" ו"מטופשת". הוא שיבח את היחסים בין פיטי לבנדיט וש"זה פשוט מעודד לראות סדרה שיש בה כל כך הרבה דמויות נשיות חזקות". בסקירה של אנג'י האן באתר "הוליווד ריפורטר" נכתב על הסדרה ש"כמה מהבדיחות שלה מספיק חכמות כדי לעורר צחוק", כמו כן שהיא "מסמנת במעורפל רעיון שכולנו שייכים לכתות בצורה כלשהי, ובאופן אפל יותר שרבים מאיתנו בפנים רוצים שיגידו לנו מה לעשות ובמה להאמין".
הערות שוליים

↑  שי שגב, חדש בטלוויזיה: יום רביעי, 25 באוקטובר 2023, באתר ג'ירפה, 24 באוקטובר 2023
1 2  פיטר וייט, Annie Murphy, John Cho & Christine Baranski Star In Animated Series ‘Praise Petey’ From Anna Drezen For Freeform As Network Takes Another Crack At Genre, באתר Deadline Hollywood‏, 9 בדצמבר 2021
↑  לסלי גולדברג, ‘SNL’s’ Anna Drezen, Mike Judge, Greg Daniels Set Star-Studded Animated Comedy at Freeform, באתר הוליווד ריפורטר, 9 בדצמבר 2021
↑  סינתיה ליטלטון, ‘Saturday Night Live’ Head Writer Anna Drezen Exits to Steer Freeform Animated Comedy, באתר וראייטי, 23 בדצמבר 2021
1 2 3 4 5 6  אבי ווייט, ‘Praise Petey’ Showrunner on Bringing Cults and Romance to Freeform’s First Adult Animated Series, באתר הוליווד ריפורטר, 21 באוגוסט 2023
↑  ג'ינה סיריקו, 'Praise Petey' animators talk show's successes, favorite moments, באתר WLS-TV‏, 12 באוגוסט 2023
↑  רוג'ר פאלמר, New Animated Series “Praise Petey” Coming Soon, באתר What's On Disney Plus‏, 18 באפריל 2023
↑  ראיין או'רורק, A Girlboss Leads a #Blessed Cult in First 'Praise Petey' Image, באתר Collider‏, 30 ביוני 2023
↑  אבי ווייט, Annie Murphy Is a New York “It Girl” Trying to Reform Her Father’s Cult in ‘Praise Petey’ Trailer , באתר הוליווד ריפורטר, 6 ביולי 2023
↑  ג'ו אוטרסון, ‘Praise Petey’ Canceled After One Season at Freeform, באתר וראייטי, 14 בנובמבר 2023
↑  "לשבח את פיטי", פרק 10, "יום השביט"
↑  ג'ודי ברמן, Praise Petey Is Summer TV's Most Delightful Surprise, באתר טיים, 21 ביולי 2023
1 2  ג'ודי ברמן, Praise Petey review: Freeform gives adult animation a whirl, באתר The A.V. Club‏, 20 ביולי 2023
1 2  דניאל קורלנד, SEASON REVIEW: PRAISE PETEY SEASON ONE, באתר Bubbleblabber‏, 21 ביולי 2023
↑  אנג'י האן, ‘Praise Petey’ Review: Freeform’s Adult Animated Comedy About a Cult Is Disappointingly Tame, באתר הוליווד ריפורטר, 21 ביולי 2023
א-רווייס (קטר)

| --- | --- |
תצלום מהנמל בא-רווייס
תצלום מהנמל בא-רווייס
 מדינה:  קטר (מדינה) קטר
 מחוז:  א-שמאל
 גובה:  4.0 מטרים
 קואורדינטות:  26°08′00″N 51°13′00″E﻿ / ﻿26.133333333333°N 51.216666666667°E﻿ / 26.133333333333; 51.216666666667 
  מפת מיקום  מפה מפורטת   (למפת קטר מוגדלת) דוחה א-רויס אל-ח'ור אום סלאל א-דעאין א-ריאן אל-וכרה ערב הסעודית  בחריין המפרץ הפרסי א-רווייס(למפת קטר רגילה) דוחה א-רויס אל-ח'ור אום סלאל א-דעאין א-ריאן אל-וכרה ערב הסעודית  בחריין המפרץ הפרסי א-רווייס  he tabBackground:;tabBorder:#aaa;defaultTab:0;
א-רווייס (בערבית: الرويس, בתעתיק מדויק: אלרויס) היא עיר נמל במחוז א-שַּׁמַאל שבקטר. היא ממוקמת בקצה הצפוני של קטר, כ-127 קילומטר מצפון לבירה דוחה. לפני שאזור קטר הוסב לחיפוש נפט, א-רווייס הייתה אחת מערי הדיג החשובות באזור.
העיר ידועה בעיקר כעיר נמל, ומשמשת כנמל השני בחשיבותו בקטר.
אטימולוגיה

א-רווייס מיתרגם ל"ראש קטן" בערבית. שם זה ניתן לעיר מכיוון שהעיר "פורצת" אל תוך הים, כמראה של ראש.
היסטוריה > המאה ה-19

בשנות העשרים של המאה ה-20 הוביל ג'ורג' ברנס את המשלחת הבריטית לחקר המפרץ הפרסי. ביומן המסעות שלו הוא כתב את ההערות הבאות על העיר, שהוא כינה "רוּאֵס" (Rooes):
"זו עיר קטנה, הרוסה במידה רבה, הממוקמת על מים רדודים, שממנה יוצאות הספינות מצד זה של החוף לכיוון המים העמוקים. בעיירה חיים כ-100 תושבים, מהשבטים Abookara [אַאל בּוּכְּוַוארַה] ועותובּי [בני עותבּה], החיים כאזרחי מדינת בחריין. רובם דייגים."
סקר שנערך על ידי משרד ההידרוגרפיה הבריטי בשנת 1890 מתאר את א-רווייס כ"עיר קטנה ביבשת, כארבעה קילומטר דרומית לראס ראכּאן; בעיר יש ארבעה מגדלים המקיפים מבצר, שהם הדבר הראשון הנראה לעין כאשר מגיעים לעיר מהים. לתושבי העיר יש הרבה ספינות, שעוגנות במחסה קרוב לחוף. המבצר נראה ממרחק 8–9 קילומטר".
היסטוריה > המאה ה-20

בתחילת המאה ה-20, ג. ג. לורימר (אנ') תיאר את א-רווייס בספרו "יומן מסע במפרץ הפרסי" באופן הבא:
"כפר בקטר, הקרוב ביותר לראשו של צוק, כארבעה קילומטר דרומית לראס ראכּאן. בכפר כ-70 משפחות משבט הסאדה [סעדה?], שיש להן כ-18 מפרשיות, 10 סירות דיג ועוד שתי סירות לא מזוהות אחרות; בנוסף, יש להם 4 סוסים ו-20 גמלים. יש שונית על החוף של העיר, שם הסירות שלהם עוגנות. המקום מוגן על ידי מבצר עם 4 מגדלים, ומי השתיים נאספים מבאר כשלושה קילומטר לכיוון היבשה". ב-1904 פורסם תעתיק של יומן המסע של לורימר שבו הוא מתאר את חוויותיו ב-1856, שם הוא ציין כי בכפר חיים כ-100 תושבים בני השבטים בּוּ-כֻּוַוארַה ועותובּ, כשהוא מאשש את ממצאיו של ג. ב. ברוקס.
א-רווייס היא ההתיישבות השנייה מחוץ לקטר להקים בית ספר רשמי בשנת 1954. במהלך המאה ה-20 העיר נחשבה בירת החינוך של צפון קטר.
קטר שוחררה ב-1971 כשבפברואר 1972 השייח' ח'ליפה בן חמד אאל ת'אני החל לשלוט בה. אחת הרפורמות המשמעותיות שלו היה ביזור פרויקטי התעשייה והדיור מחוץ לבירה דוחא, על מנת לקדם את אזור צפון קטר. א-רווייס הוכרזה כ"עיירת פיתוח" ומספר פרויקטים משמעותיים החלו להיבנות בה, כמו הנמל ב-1972, לדוגמה.
גאוגרפיה

העיר ממוקמת לאורך החוף הצפוני, גובלת בכפרים מדינת א-שמאל ואבו דלוף (אנ') ממערב. העיר מרוחקת כ-127 קילומטר צפונית-מערבית לעיר הבירה דוחה, 25 קילומטר צפונית-מערבית לפוּויירט (אנ'), 22 קילוטרים צפונית-מזרחית מא-זובארה, ו-77 קילומטרים (48 מיל) צפונית מערבית לאל-ח'ור.
אזור החוף של א-רווייס היא יעד תיירות פופולרי, בעיקר בשל הצמחייה הרבה הצומחת באזור. בשנים האחרונות, משרד איכות הסביבה של קטר יצא בכמה פרויקטים לנסות לשמר את אוכלוסיית המנגרובים הצומחת לאורך חופי א-רווייס. בערך 13 דונם של מנגרובים נמצאים בא-רווייס.
אדריכלות

כאחת מערי הנמל העתיקות של קטר, בשטחי העיר נמצא המסגד העתיק ביותר ששרד בקטר. המסגד נבנה בסביבות המאה ה-17, ושוחזר ב-1940. המסגד מלבני בצורתו, עם חצר פתוחה, והוא יכול להכיל כ-100 מתפללים. משרד התיירות של קטר, ועיריית א-שמאל מתחזקים את המסגד, מקדמים אותו כאטרקציה תיירותית. בין דצמבר 2014 לינואר 2015, ארכאולוגים מרשות המוזיאונים הקטרית חפרו את החלק המזרחי של המסגד, וחשפו כלי חרס, עצמות של בעלי חיים ומטבעות.
אטרקציות תיירותיות

בא-רווייס קיימת תרבות צפרות ענפה.
במאי 2018 נחנכה טיילת חדשה בא-רווייס. הטיילת כוללת שביל באורך 2,570 מטרים (8,430 רגל) 120 מקומות חניה ו-450 עצים. בעתיד אמור להיפתח פארק לילדים שייפרש על שטח של 2,000 מטרים (6,600 רגל).
תשתית

קומפלקס ממשלתי של ממשלת קטר, הכולל משרד של משרד המשפטים הקטרי נפתח ביולי 2014.
תשתית > נמל א-רווייס

Ashghal (רשות המפעלים הציבוריים של קטר) הודיעה באפריל 2009 כי היא מקבלת הצעות מחיר מקבלני בנייה של 10,000 מטרים רבועים של נמל א-רווייס. יוזמה נוספת לפיתוח הנמל הושקה על ידי ראש ממשלת קטר, עבדאללה בן נאסר בן ח'ליפה אאל ת'אני, ב-2015, מטרתה המוצהרת של התוכנית הייתה "להפוך את א-רווייס לשביל הגישה של צפון קטר אל העולם". דווח כי בחודש יוני 2017 היו בנמל א-רווייס 47 אוניות סוחר עם קיבולת כוללת של 10,745 טון.
מוואני קטר, רשות הנמלים הקטרית, הקימה מגרש חניה למשאיות עם 285 מקומות חנייה, על פני שטח של 77,000 מ"ר. הנמל החל לפעול באופן מלא במרץ 2018.
בדצמבר 2018, מוואני, רשות הנמלים הקטרית, השיקה רשמית את השלב השני של פרויקט הפיתוח אשר החל ארבע שנים קודם לכן. במסגרת שלב זה הנמל יגדל ביותר מ-156,000 מ"ר ובכך עתיד היה לשלש את קיבולתו. לאחר סיום השלב הראשון, לנמל הייתה יכולת לבצע 20,000 חילופי מכולות בשנה, 1000 יותר מהשנה לפני השלמת השלב הראשון. צפוי כי עד שנת 2020, בנמל יהיו כ-300 מעגנים נוספים.
נמל א-רווייס הוא נמל מים רדודים, ויכולים לעגון בו כלי שיט קטנים באורך כולל (LOA) של עד 100 מ' ועם שוקע מקסימלי של 4.8 מ'.
מדפסת

מדפסת מתוצרת Canon
מַדפסת היא חומרת מחשב ומשמשת אמצעי פלט של תדפיס כתב או גרפי על גבי גיליון נייר, מעטפה, שקף ועוד.
מדפסת יכולה להתחבר למחשב אישי ולשמש חלק מחומרת הפלט שלו או לחלופין לשמש מדפסת רשת המשרתת מחשבים רבים. החיבור הנפוץ בין המחשב והמדפסת הוא חיבור בכבל תקשורת אולם בחלק מהמדפסות קיים ממשק תקשורת אלחוטי.
קיימים חמישה סוגים עיקריים של מדפסות הנבדלות בשיטת העברת הדיו למצע המודפס:
מדפסת סיכות
מדפסת הזרקת דיו
מדפסת לייזר
מדפסת המראת צבע
מדפסת תרמית
תולדות המדפסת

בשנות ה-80 הייתה מדפסת הסיכות הנפוצה ביותר, בשימוש הביתי והעסקי, וזאת בשל עלותן הנמוכה ביחס לטכנולוגיות ההדפסה האחרות באותה התקופה.
בשנות ה-90 החלו מדפסות הזרקת דיו להחליף את מדפסות הסיכה בשוק הביתי, בספקן הדפסה באיכות גבוהה יותר והתאפיינו ברעש תפעולי נמוך. מדפסות הלייזר החליפו את מדפסת הסיכות בשוק העסקי בשל עלות ההדפסה הנמוכה בהדפסות כמותיות. כתוצאה מכך נעלמו מדפסות הסיכה כמעט כליל לקראת סוף שנות התשעים, והן נותרו בשימוש רק למטרות מיוחדות, כגון הדפסת נייר בשני עותקים.
בקרב המשתמשים הביתיים נפוץ יותר השימוש במדפסת הזרקת דיו בשל מחירן הנמוך הן של המדפסות והן של מחסניות הדיו ביחס לטונר, כיום ישנן מדפסות הזרקת דיו הניזונות מדיו ללא מחסניות דבר שמוזיל באופן משמעותי את עלויות ההדפסה.
הדיו

ישנן שני סוגי מדפסות, שחור-לבן וצבעונית, כאשר במדפסת שחור לבן ישנה מחסנית אחת של צבע שחור ואילו במדפסת הצבעונית ישנן מדפסות בעלות 3 מחסניות: כחולה, צהובה ואדומה, וישנן כאלו בעלות מחסנית אחת המכילה את שלושת הצבעים יחד עם חלוקה ביניהם, וכך נוצר מצב שכאשר אחד הצבעים נגמר חייבים להחליף את המחסנית כולה.
עלות מדפסת שחור-לבן נמוכה יותר מהמדפסת הצבעונית, וגם עלות ההדפסה בשחור לבן נמוכה יותר כאשר במהלך ההדפסה משתמשים רק בצבע אחד בשונה מהמדפסת הצבעונית בה משתמשים על פי רוב בכל הצבעים יחדיו.
הנייר > סוג הנייר

לא כל נייר מתאים לכל מדפסת, וההבדלים בנייר מתבטאים הן בסוג הנייר והן בעובי הנייר, למשל ישנן מדפסות שלא יוכלו להדפיס על נייר דק (45 גרם) וישנן מדפסות שלא יוכלו להדפיס על נייר עבה (300 גרם), בנוסף ישנם סוגי נייר שלא יודפסו כראוי על מדפסת הזרקת דיו כדוגמת נייר כרומו מאחר שהצבע ימרח על הנייר, לשם כך משתמשים במדפסת אופסט שעלותה נאמדת במליוני שקלים.
הנייר > גודל הנייר

ישנן מדפסות המסוגלות להדפיס על נייר בגודל גיליון כמו מדפסות האופסט, וישנן מדפסות המסוגלות להדפיס גם שלטים גדולים מגיליון כמו מדפסות הפלוטר, וישנן כאלו המוגבלות לגודל נייר A4 או A3. על פי רוב המדפסות הביתיות מתאימות להדפסת נייר בגודל A4.
זיהוי מקור ההדפסה

במדפסות רבות, כחלק מתהליך ההדפסה, המדפסת מטביעה ״חתימה״ ייחודית (אנ') שמשייכת את העמוד שהודפס למדפסת שהדפיסה אותו. חתימה זו בעצם מטביעה נקודות בלתי נראות, מעין ״חתימת מים״ על גבי הדף המודפס.
לחתימה זו שמות רבים: MIC, נקודות צהובות, נקודות מעקב ונקודות סודיות.
את הנקודות אפשר לראות בעזרת סורק בעל רזולוציית סריקה גבוהה במיוחד, או על ידי חשיפה לאור UV.
יצרני מדפסות מובילים

שמונה חברות תופסות את רוב שוק המדפסות:
HP
Olivetti
Epson
Canon
Lexmark
Xerox
Brother
Oki
ראו גם

חומרה – מונחים
נייר רציף
הדפסה תלת-ממדית
צילום מוגדל של חתימה באמצעות נקודות צהובות
אלינור אנטין

| --- | --- |

 לידה:  27 בפברואר 1935 (בת 89) ארצות הברית הברונקס, ניו יורק
 שם לידה:  Eleanor Fineman 
 מקום לימודים:  הסיטי קולג' של ניו יורק  ניו סקול  התיכון למוזיקה ולאמנות 
 תקופת הפעילות:  1958–2010 (כ־52 שנים) 
 זרם באמנות:  אמנות פמיניסטית 
 פרסים והוקרה:  מלגת גוגנהיים (1977)  Anonymous Was A Woman Award (2011)  פרס שדולת הנשים למפעל חיים בתחום האמנות (2006) 
 בן או בת זוג:  דייוויד אנטין 
 
אלינור אנטין (באנגלית: Eleanor Antin; נולדה ב-27 בפברואר 1935) היא אמנית מיצג פמיניסטית, יוצרת סרטים ואמנות מושגית יהודייה-אמריקאית.
אנטין זכתה במלגת גוגנהיים בשנת 1997, ובפרס הקרן הלאומית לתרבות יהודית לשנת 1998.